title: 2008/357/ES: Rozhodnutie Komisie z  23. apríla 2008 o osobitných požiadavkách na bezpečnosť detí, ktoré musia podľa európskych noriem spĺňať zapaľovače v súlade so smernicou Európskeho parlamentu a Rady 2001/95/ES (Text s významom pre EHP)

text:
               7.5.2008

               SK

               Úradný vestník Európskej únie

               L 120/11

      ROZHODNUTIE KOMISIE

   z 23. apríla 2008
   o osobitných požiadavkách na bezpečnosť detí, ktoré musia podľa európskych noriem spĺňať zapaľovače v súlade so smernicou Európskeho parlamentu a Rady 2001/95/ES
   (Text s významom pre EHP)
   (2008/357/ES)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na smernicu Európskeho parlamentu a Rady 2001/95/ES z 3. decembra 2001 o všeobecnej bezpečnosti výrobkov (1), a najmä na jej článok 4 ods. 1 písm. a),
   keďže:

               (1)

               Smernicou 2001/95/ES sa stanovuje povinnosť výrobcov umiestňovať na trh iba bezpečné výrobky.

               (2)

               Podľa tejto smernice sa výrobok považuje za bezpečný z hľadiska rizík a kategórií rizík, ktoré sú zahrnuté v príslušných vnútroštátnych normách, ak vyhovuje dobrovoľným vnútroštátnym normám, ktorými sa transponujú európske normy.

               (3)

               Podľa smernice 2001/95/ES majú európske normalizačné orgány zaviesť európske normy. Takéto normy by mali zabezpečiť, aby výrobky spĺňali všeobecnú bezpečnostnú požiadavku smernice.

               (4)

               Zapaľovače sú v zásade nebezpečné výrobky, pretože produkujú plameň alebo teplo a obsahujú horľavú kvapalinu alebo plyn, často pod tlakom. Najzjavnejšími možnými rizikami spojenými s nesprávnym používaním zapaľovačov sú požiare, popáleniny a vznietenia, ktoré môžu viesť k výbuchu v prítomnosti zdroja tepla.

               (5)

               Zapaľovače nie sú určené deťom. Nesprávne použitie zapaľovačov, najmä deťmi, však nie je zriedkavé a musí sa pri posudzovaní bezpečnosti takýchto výrobkov zohľadniť. To platí najmä v prípade zapaľovačov na jedno použitie, ktoré sa predávajú vo veľkom množstve, často v baleniach po viac kusoch, ktoré spotrebitelia používajú ako výrobky na jedno použitie s nízkou hodnotou, ako i v prípade zapaľovačov, ktoré malé deti osobitne priťahujú, lebo majú tvar alebo zábavné vlastnosti, ktoré deti považujú za lákavé.

               (6)

               Nesprávne používanie zapaľovačov malými deťmi môže viesť k požiarom, ktoré sú príčinou nemalých osobných a hospodárskych strát, vrátane úmrtí. Zapaľovače preto predstavujú vážne nebezpečenstvo, pokiaľ ide o ich nesprávne používanie deťmi.

               (7)

               Komisia v roku 1988 vydala Európskemu výboru pre normalizáciu (CEN) normalizačný mandát č. M/266 týkajúci sa bezpečnosti spotrebiteľov a detí v súvislosti so zapaľovačmi a výsledkom bola európska norma EN 13869:2002: Zapaľovače – zabezpečenie zapaľovačov proti použitiu deťmi – požiadavky na bezpečnosť a metódy testovania.

               (8)

               Vzhľadom na skutočnosť, že je ohrozené zdravie a bezpečnosť spotrebiteľov, a to najmä schopnosťou a sklonom malých detí manipulovať so zapaľovačmi a nesprávne ich používať, a že toto riziko možno účinne odstrániť len prostredníctvom vhodných opatrení uplatniteľných na úrovni Spoločenstva, prijala Komisia 11. mája 2006 podľa ustanovenia článku 13 smernice 2001/95/ES rozhodnutie 2006/502/ES (2), ktorým sa od členských štátov žiada, aby prijali opatrenia na zabezpečenie toho, aby sa na trh umiestňovali len zapaľovače, ktoré sú zabezpečené proti použitiu deťmi a zakázali sa umiestňovať na trh zábavné zapaľovače.

               (9)

               Vzhľadom na skutočnosť, že rozhodnutia prijaté podľa článku 13 smernice 2001/95/ES sú prechodné opatrenia s maximálnou platnosťou jeden rok a môžu byť predĺžené o jednotlivé obdobia s maximálnou dĺžkou jeden rok, prijala Komisia 12. apríla 2007 rozhodnutie 2007/231/ES (3), ktorým sa platnosť rozhodnutia 2006/502/ES predlžuje o jeden rok.

               (10)

               Hoci sa na európsku normu EN 13869 ešte neodkazuje v Úradnom vestníku v súlade s ustanoveniami smernice 2001/95/ES, rozhodnutím Komisie 2006/502/ES sa v skutočnosti poskytuje predpoklad zhody v prípade zapaľovačov, ktoré vyhovujú vnútroštátnym normám transponujúcim európsku normu EN 13869.

               (11)

               Vzhľadom na potrebu využiť vhodné technické riešenia na vyhodnotenie požiadaviek na bezpečnosť detí v súvislosti so zapaľovačmi členské štáty a Komisia v spolupráci s európskymi normalizačnými orgánmi a po konzultácii so zúčastnenými stranami určila potrebu revízie normy EN 13869.

               (12)

               Hlavným zisteným problémom súčasnej normy je spoliehanie sa na výbor pre testovanie v súvislosti s bezpečnosťou detí kvôli overeniu, či je príslušný zapaľovač skutočne zabezpečený proti použitiu deťmi. Aj keď sa ukázalo, že výbor pre testovanie v súvislosti s bezpečnosťou detí ponúka spoľahlivú metódu, bolo by vhodné nájsť aj alternatívne metódy pre stanovenie zabezpečenia zapaľovačov proti použitiu deťmi, tieto metódy však musia byť aspoň rovnako účinné a spoľahlivé. Okrem toho existujúce vymedzenie zapaľovačov, ktoré sú pre malé deti osobitne lákavé (tzv. „zábavné zapaľovače“), umožňuje nejednoznačný výklad, čo môže viesť k nejednotnému uplatňovaniu zákazu takýchto zapaľovačov. Napokon je potrebné vyriešiť niektoré ďalšie otázky, aby mohla táto norma úplne uspokojivo plniť svoju funkciu pri poskytovaní vhodných technických riešení.

               (13)

               Osobitné požiadavky na bezpečnosť detí v súvislosti so zapaľovačmi by mali byť stanovené podľa ustanovení článku 4 smernice 2001/95/ES s cieľom požiadať normalizačné orgány o revíziu normy EN 13869, a to v súlade s postupom stanoveným v 98/34/ES (4), ktorý sa týka poskytovania informácií v oblasti technických noriem a predpisov, a uverejniť revidovanú normu v Úradnom vestníku.

               (14)

               Len čo bude odkaz na túto revidovanú normu uverejnený v Úradnom vestníku, zapaľovače vyrobené v súlade s touto normou sa budú považovať za zapaľovače, ktoré spĺňajú všeobecné požiadavky na bezpečnosť uvedené v smernici 2001/95/ES o všeobecnej bezpečnosti výrobkov, pokiaľ ide o špecifické požiadavky na bezpečnosť detí na ktoré sa vzťahuje táto norma.

               (15)

               Opatrenia stanovené v tomto rozhodnutí sú v súlade so stanoviskom výboru, ktorý bol zriadený podľa smernice 2001/95/ES,

         ROZHODLA TAKTO:
   Článok 1
   Účel
   Účelom tohto rozhodnutia je stanoviť požiadavky, na základe ktorých Komisia môže požiadať príslušné normalizačné úrady o zmenu a doplnenie príslušnej normy pre zapaľovače.
   Na účely tohto rozhodnutia:

               „zapaľovač“ je ručne ovládané zariadenie produkujúce plameň a využívajúce palivo, ktoré sa bežne používa na úmyselné zapálenie najmä cigariet, cigár a fajok, a u ktorého sa dá predvídať, že môže byť použité na zapálenie materiálov, ako je papier, knôty, sviečky a svietidlá, a ktoré je vyrobené s neoddeliteľnou zásobou paliva, bez ohľadu na to, či je určené na opätovné naplnenie alebo nie.

               „zapaľovač zabezpečený proti použitiu deťmi“ je zapaľovač navrhnutý a vyrobený tak, aby ho nemohli, za bežných a racionálne predvídateľných podmienok použitia, použiť deti mladšie ako 51 mesiacov, pretože je na jeho použitie potrebné vynaložiť silu vzhľadom na jeho dizajn alebo ochranu zapaľovacieho mechanizmu či postupnosť činností potrebných na jeho zapálenie.

               „zapaľovač lákavý pre deti“ je zapaľovač, ktorý sa dizajnom podobá akýmkoľvek spôsobom na iný predmet bežne považovaný za lákavý pre deti mladšie ako 51 mesiacov alebo určený na použitie deťmi do takéhoto veku.

         Článok 2
   Požiadavky
   1.   Na účely článku 4 smernice 2001/95/ES sú osobitné požiadavky na bezpečnosť detí v súvislosti so zapaľovačmi tieto:

               a)

               zapaľovače sú zabezpečené proti použitiu deťmi, aby sa minimalizovala schopnosť a pravdepodobnosť ich použitia deťmi mladšími ako 51 mesiacov;

               b)

               zapaľovače nie sú lákavé pre deti mladšie ako 51 mesiacov.

         2.   Odsek 1 písm. a) sa neuplatňuje na zapaľovače určené na opätovné naplnenie, v súvislosti s ktorými predkladajú výrobcovia na požiadanie príslušným orgánom potrebnú dokumentáciu dokladajúcu, že zapaľovače sú navrhnuté, vyrobené a umiestňované na trh tak, aby sa zaistilo nepretržité očakávané bezpečné používanie počas doby životnosti najmenej päť rokov s výhradou opravy, a najmä že spĺňajú všetky nasledujúce požiadavky:

               a)

               najmenej dvojročná písomná záruka od výrobcu pre každý zapaľovač v súlade so smernicou Európskeho parlamentu a Rady 1999/44/ES (5);

               b)

               praktická možnosť opravy a bezpečného opätovného naplnenia počas celej doby životnosti, najmä vrátane opraviteľného zapaľovacieho mechanizmu;

               c)

               pevné súčiastky, ktoré sa však pri nepretržitom používaní pravdepodobne opotrebujú alebo prestanú fungovať po záručnej dobe, je možné nahradiť alebo opraviť v autorizovanom alebo špecializovanom stredisku popredajného servisu so sídlom v Európskej únii.

      V Bruseli 23. apríla 2008

            Za Komisiu

         Meglena KUNEVA

            členka Komisie

      (1)  Ú. v. ES L 11, 15.1.2002, s. 4.

      (2)  Ú. v. EÚ L 198, 20.7.2006, s. 41.

      (3)  Ú. v. EÚ L 99, 14.4.2007, s. 16.

      (4)  Ú. v. ES L 204, 21.7.1998, s. 37.

      (5)  Ú. v. ES L 171, 7.7.1999, s. 12.


title: 2010/298/CFSP: Rozhodnutie Rady 2010/298/SZBP z  25. mája 2010 , ktorým sa mení a dopĺňa a predlžuje jednotná akcia 2008/112/SZBP o misii Európskej únie na podporu reformy sektora bezpečnosti v Guinejsko-bissauskej republike (EU SSR GUINEA-BISSAU)

text:
               26.5.2010

               SK

               Úradný vestník Európskej únie

               L 127/16

         ROZHODNUTIE RADY 2010/298/SZBP
   z 25. mája 2010,
   ktorým sa mení a dopĺňa a predlžuje jednotná akcia 2008/112/SZBP o misii Európskej únie na podporu reformy sektora bezpečnosti v Guinejsko-bissauskej republike (EU SSR GUINEA-BISSAU)

   RADA EURÓPSKEJ ÚNIE,
   so zreteľom na Zmluvu o Európskej únii, a najmä na jej článok 28 a článok 43 ods. 2,
   keďže:

               (1)

               Rada 12. februára 2008 prijala jednotnú akciu 2008/112/SZBP o misii Európskej únie na podporu reformy sektora bezpečnosti v Guinejsko-bissauskej republike (EU SSR GUINEA-BISSAU) (1). Táto jednotná akcia sa mala uplatňovať do 31. mája 2009.

               (2)

               Rada 18. mája 2009 prijala jednotnú akciu 2009/405/SZBP (2), ktorou sa jednotná akcia 2008/112/SZBP mení a dopĺňa a predlžuje do 30. novembra 2009. Rada 17. novembra 2009 prijala jednotnú akciu 2009/841/SZBP (3), ktorou sa jednotná akcia 2008/112/SZBP mení a dopĺňa a predlžuje do 31. mája 2010.

               (3)

               Politický a bezpečnostný výbor (PBV) 5. februára 2010 schválil pokračovanie angažovanosti EÚ v súvislosti so SSR v Guinei-Bissau a požiadal o naplánovanie novej misie spoločnej bezpečnostnej a obrannej politiky (SBOP) na podporu vykonávania SSR.

               (4)

               V liste z 22. februára 2010 predseda vlády Guiney-Bissau vyzval vysokú predstaviteľku Únie pre zahraničné veci a bezpečnostnú politiku („vysoká predstaviteľka“), aby sa začala nová misia s mandátom zameraným na poskytovanie odbornej prípravy, usmernení a poradenstva s cieľom zabezpečiť úspešné pokračovanie procesu SSR.

               (5)

               Po udalostiach z 1. apríla 2010 a politických demaršoch EÚ z 19. apríla 2010 adresovaných orgánom Guiney-Bissau sa PBV 30. apríla 2010 dohodol, že na účely zabezpečenia súdržnosti medzi nástrojmi vonkajšej politiky EÚ by sa mal mandát misie EU SSR GUINEA-BISSAU predĺžiť do 30. septembra 2010, pričom konečné rozhodnutie o ďalšej angažovanosti v Guinei-Bissau v rámci SBOP sa prijme do júla 2010 na základe strategického preskúmania a vývoja v teréne. V tejto súvislosti PBV pripomenul a opätovne potvrdil predpoklady ďalšej angažovanosti EÚ v oblasti SSR, vrátane rešpektovania demokratických zásad, ľudských práv a právneho štátu.

               (6)

               Jednotná akcia 2008/112/SZBP by sa mala zodpovedajúcim spôsobom zmeniť a doplniť,

         PRIJALA TOTO ROZHODNUTIE:
   Článok 1
   Jednotná akcia 2008/112/SZBP sa mení a dopĺňa takto:

               1.

               Článok 1 ods. 1 sa nahrádza takto:
               „1.   Európska únia (EÚ) týmto ustanovuje misiu EÚ na podporu reformy sektora bezpečnosti v Guinejsko-bissauskej republike (ďalej len ‚EU SSR GUINEA-BISSAU‘ alebo ‚misia‘), ktorá pozostáva z prípravnej fázy, ktorá začne 26. februára 2008, a z vykonávacej fázy, ktorá začne najneskôr 1. mája 2008. Misia bude trvať najviac 28 mesiacov od vyhlásenia počiatočnej operačnej spôsobilosti.“;

               2.

               Článok 9 ods. 1 sa nahrádza takto:
               „1.   Referenčná suma na krytie výdavkov spojených s misiou na obdobie od 26. februára 2008 do 30. novembra 2009 je 5 650 000 EUR.
               Referenčná suma na krytie výdavkov spojených s misiou na obdobie od 1. decembra 2009 do 30. júna 2010 je 1 530 000 EUR.
               Referenčná suma na krytie výdavkov spojených s misiou na obdobie od 1. júla 2010 do 30. septembra 2010 je 630 000 EUR.“;

               3.

               V článku 17 sa druhý odsek nahrádza takto:
               „Uplatňuje sa do 30. septembra 2010.“

         Článok 2
   Toto rozhodnutie nadobúda účinnosť dňom jeho prijatia.

      V Bruseli 25. mája 2010

            Za Radu

            predseda

         M. SEBASTIÁN

      (1)  Ú. v. EÚ L 40, 14.2.2008, s. 11.

      (2)  Ú. v. EÚ L 128, 27.5.2009, s. 60.

      (3)  Ú. v. EÚ L 303, 18.11.2009, s. 70.


title: Rozhodnutie Európskeho parlamentu, Rady a Komisie č. 1247/2002/ES z 1. júla 2002 o pravidlách a všeobecných podmienkach, ktorými sa spravuje výkon funkcie Európskeho dozorného úradníka pre ochranu údajov

text:
Avis juridique important

|

32002D1247

Official Journal L 183 , 12/07/2002 P. 0001 - 0002

ROZHODNUTIE EURÓPSKEHO PARLAMENTU, RADY A KOMISIEč. 1247/2002/ESz 1. júla 2002o pravidlách a všeobecných podmienkach, ktorými sa spravuje výkon funkcie európskeho dozorného úradníka pre ochranu údajovEURÓPSKY PARLAMENT, RADA EURÓPSKEJ ÚNIE A KOMISIA EURÓPSKYCH SPOLOČENSTIEV,so zreteľom na zmluvu o založení Európskeho spoločenstva,so zreteľom na nariadenie Európskeho parlamentu a Rady (ES) č. 45/2001 z 18. decembra 2000 o ochrane jednotlivcov so zreteľom na spracovanie osobných údajov inštitúciami a orgánmi spoločenstva a o voľnom pohybe takýchto údajov[1], najmä na jeho článok 43,so zreteľom na návrh Komisie[2],keďže:(1) Európsky dozorný úradník pre ochranu údajov je nezávislý dozorný orgán poverený monitorovaním uplatňovaním nástrojov orgánov a inštitúcií spoločenstva týkajúcich sa ochrany fyzických osôb pri spracovávaní osobných údajov a voľnom pohybe takých údajov.(2) Pravidlá spracovania údajov sú určené na ochranu základných práv a slobôd jednotlivcov, najmä ich súkromného a rodinného života, z hľadiska spracovávania osobných údajov a to najmä v súlade s článkom 6 Zmluvy o Európskej únii a s patričným zreteľom na články 6 a 7 Charty základných práv Európskej únie; tieto základné práva sa musia vykladať podľa precedentného rozsudku Súdneho dvora Európskych spoločenstiev na základe článku 8 Európskeho dohovoru o ochrane ľudských práv a základných slobôd a ústavných tradícií spoločných pre členské štáty; cieľ - ochrana údajov - musí byť splnený, pričom sa berie na zreteľ neobmedzovanie informácií dostupných občanom a týkajúcich sa verejných aktivít.(3) Vytvorenie tohto nezávislého orgánu si žiada ustanovenie predpisov a všeobecných podmienok, ktorými sa riadi výkon funkcie európskeho dozorného úradníka pre ochranu údajov a zástupcu dozorného úradníka.(4) Väčšina prvkov zahrnutých do pravidiel a všeobecných podmienok, ktorými sa riadi výkon funkcie európskeho dozorného úradníka pre ochranu údajov, je už obsiahnutá v nariadení (ES) č. 45/2001; nariadenie obsahuje nevyhnutné ustanovenia o menovaní európskeho dozorného úradníka pre ochranu údajov a zástupcu dozorného úradníka, o ich ľudských a finančných zdrojoch, ich záväzku týkajúcom sa služobného tajomstva, ich povinnostiach a právomociach; rokovací poriadok európskeho dozorného úradníka pre ochranu údajov požadovaný článkom 46 písm. k) nariadenia (ES) č. 45/2001, by mal obsahovať najmä procedurálne ustanovenia, ktorými sa riadi spôsob výkonu právomocí.(5) Európsky dozorný úradník pre ochranu údajov je viazaný právom spoločenstva a mal by dodržiavať ustanovenia nariadenia Európskeho parlamentu a Rady (ES) č. 1049/2001 z 30. mája 2001 o prístupe verejnosti k dokumentom Európskeho parlamentu, Rady a Komisie[3]; tak by mal byť dozorný úradník viazaný ustanoveniami Zmluvy týkajúcimi sa ochrany základných práv a slobôd, ktoré stanovujú, že rozhodovanie v únii má byť čo možno najtransparentnejšie a má zabezpečiť ochranu osobných údajov, najmä právo na súkromie.(6) Finančný rámec tohto rozhodnutia by mal byť v súlade so súčasným limitom záhlavia 5.(7) Len dva väčšie aspekty pravidiel nie sú obsiahnuté v nariadení (ES) č. 45/2001, a tak je potrebné ich objasniť; týkajú sa stanovenia platu dozorného úradníka a jeho zástupcu, ich príplatkov a náhrad miezd a sídla dozorného úradníka; mali by sa tiež upresniť ustanovenia nariadenia (ES) č. 45/2001 o postupe menovania európskeho dozorného úradníka pre ochranu údajov a jeho zástupcu.(8) Európsky dozorný úradník pre ochranu údajov by mal mať plat na rovnakej úrovni ako európsky ombudsman vzhľadom na potrebu zabezpečiť, aby dozorný úradník mal štatút úmerný jeho povinnostiam a právomociam a vzhľadom na skutočnosť, že nariadenie (ES) č. 45/2001 do značnej miery nasleduje príklad európskeho ombudsmana pri definovaní inštitucionálneho profilu dozorného úradníka; európsky ombudsman je postavený na rovnakú úroveň ako sudca súdneho dvora, pokiaľ ide o plat, príplatky a dôchodok.(9) Zástupca dozorného úradníka by mal mať rovnaké postavenie ako tajomník Súdneho dvora pokiaľ ide o plat, príplatky a dôchodok tak, aby sa vytvorila hierarchia medzi ním/ňou a európskym dozorným úradníkom, pričom obaja mať rovnaký typ príjmov zodpovedajúci ich menovaciemu postupu, ich dobe služby a ich povinnostiam.(10) Sídlo európskeho dozorného úradníka pre ochranu údajov by malo byť v Bruseli, aby bola vzhľadom k povahe jeho/jej úloh zabezpečená potrebná blízkosť medzi európskym dozorným úradníkom a orgánmi a inštitúciami spoločenstva podliehajúcimi jeho dohľadu a aby bol uľahčený hladký výkon jeho/jej povinností.(11) Je potrebné uvážiť rozsah v akom bude spolupráca s dozornými orgánmi ochrany údajov vytvorenými podľa hlavy VI Zmluvy o Európskej únii, ako je uvedené v článku 46 písm. f) nariadenia (ES) č. 45/2001, slúžiť na dosiahnutie cieľa, ktorým je zabezpečenie koherentného uplatňovania dozorných pravidiel a postupov ochrany údajov.(12) Príslušný výbor Európskeho parlamentu môže rozhodnúť, že všetci členovia parlamentu budú môcť vypočuť uchádzačov uvedených na zozname vypracovanom Komisiou v súlade s článkom 42 ods. 1 nariadenia (ES) č. 45/2001, v súvislosti s verejnou výzvou pre uchádzačov,ROZHODLI TAKTO:Článok 1Plat európskeho dozorného úradníka pre ochranu údajovEurópsky dozorný úradník pre ochranu má rovnaké postavenie ako sudca súdneho dvora Európskych spoločenstiev, pokiaľ ide o plat, príplatky a dôchodok a akékoľvek náhrady platu.Článok 2Plat zástupcu dozorného úradníkaEurópsky dozorný úradník pre ochranu údajov má rovnaké postavenie ako tajomník súdneho dvora Európskych spoločenstiev, pokiaľ ide o plat, príplatky a dôchodok a akékoľvek náhrady platu.Článok 3Postup menovaniaEurópsky dozorný úradník pre ochranu údajov a jeho zástupca musia byť menovaní na základe verejnej výzvy pre uchádzačov. Táto verejná výzva musí umožniť, aby všetky zainteresované osoby v spoločenstve mohli podať svoje žiadosti. Zoznam uchádzačov sa uverejní. Na základe zoznamu vypracovaného Komisiou v súlade s článkom 42 ods. 1 nariadenia (ES) č. 45/2001 sa príslušný výbor Európskeho parlamentu môže rozhodnúť, že vykoná vypočutia, aby sa mohlo určiť poradie.Článok 4SídloSídlom európskeho dozorného úradníka pre ochranu údajov a jeho zástupcu je Brusel.Článok 5Toto rozhodnutie nadobúda účinnosť v deň nasledujúci po jeho uverejnení v Úradnom vestníku Európskych spoločenstiev.V Bruseli 1. júla 2002Za Európsky parlament Za Radu Za Komisiupredseda predseda predsedaP. COX M. CAETE R. PRODI[1] Ú. v. ES L 8, 12.1.2001, s. 1.[2] Ú. v. ES C 304 E, 30.10.2001, s. 178.[3] Ú. v. ES L 145, 31.5.2001, s. 43.


title: 2010/442/CFSP: Rozhodnutie Rady 2010/442/SZBP z  11. augusta 2010 , ktorým sa predlžuje mandát osobitného zástupcu Európskej únie v Bosne a Hercegovine

text:
               12.8.2010

               SK

               Úradný vestník Európskej únie

               L 211/26

         ROZHODNUTIE RADY 2010/442/SZBP
   z 11. augusta 2010,
   ktorým sa predlžuje mandát osobitného zástupcu Európskej únie v Bosne a Hercegovine
   RADA EURÓPSKEJ ÚNIE,
   so zreteľom na Zmluvu o Európskej únii, a najmä na jej článok 28, článok 31 ods. 2 a článok 33,
   so zreteľom na návrh vysokého predstaviteľa Únie pre zahraničné veci a bezpečnostnú politiku,
   keďže:

               (1)

               Rada 11. marca 2009 prijala jednotnú akciu 2009/181/SZBP (1), ktorou sa pán Valentin INZKO vymenúva za osobitného zástupcu Európskej únie (ďalej len „OZEÚ“) v Bosne a Hercegovine do 28. februára 2010.

               (2)

               Rada 22. februára 2010 prijala rozhodnutie 2010/111/SZBP (2), ktorým sa mandát OZEÚ predlžuje do 31. augusta 2010.

               (3)

               Mandát OZEÚ by sa mal predĺžiť do 31. augusta 2011. Môže sa však ukončiť skôr, ak o tom rozhodne Rada na návrh vysokého predstaviteľa Únie pre zahraničné veci a bezpečnostnú politiku (ďalej len „VP“) po nadobudnutí účinnosti rozhodnutia o vytvorení Európskej služby pre vonkajšiu činnosť.

               (4)

               Mandát OZEÚ by sa mal vykonávať v súčinnosti s Komisiou s cieľom zabezpečiť súlad s inými príslušnými činnosťami, ktoré patria do právomoci Únie.

               (5)

               OZEÚ bude svoj mandát vykonávať v situácii, ktorá sa môže zhoršiť a mohla by poškodiť ciele spoločnej zahraničnej a bezpečnostnej politiky uvedené v článku 21 zmluvy,

         PRIJALA TOTO ROZHODNUTIE:
   Článok 1
   Osobitný zástupca Európskej únie
   Mandát pána Valentina INZKA ako OZEÚ v Bosne a Hercegovine (ďalej len „BiH“) sa týmto predlžuje do 31. augusta 2011. Môže sa ukončiť skôr, ak o tom rozhodne Rada na návrh VP po nadobudnutí účinnosti rozhodnutia o vytvorení Európskej služby pre vonkajšiu činnosť.
   Článok 2
   Ciele politiky
   Mandát OZEÚ vychádza z cieľov politiky Európskej únie (ďalej len „EÚ“ alebo „Únia“) v BiH. Tieto sa sústreďujú na neustály pokrok vo vykonávaní Všeobecnej rámcovej dohody o mieri (GFAP) v BiH v súlade s Plánom vykonávania misie úradu vysokého predstaviteľa, ako aj na trvalý pokrok v procese stabilizácie a pridruženia s cieľom vytvoriť stabilnú, životaschopnú, mierovú a mnohonárodnostnú BiH, ktorá mierumilovne spolupracuje so svojimi susedmi a nezvratne smeruje k členstvu v EÚ.
   Článok 3
   Mandát
   Na dosiahnutie politických cieľov sa OZEÚ udeľuje mandát:

               a)

               ponúkať poradenstvo Únie a podporovať politický proces;

               b)

               podporovať celkovú politickú koordináciu Únie a prispievať k posilňovaniu vnútornej koordinácie a súdržnosti Únie v BiH aj prostredníctvom poskytovania informácií vedúcim misií Únie a prostredníctvom účasti alebo zastúpenia na ich pravidelných zasadnutiach, prostredníctvom predsedania koordinačnej skupine zloženej zo všetkých predstaviteľov Únie, ktorí pôsobia v tejto oblasti, s cieľom koordinovať aspekty vykonávania činnosti Únie a prostredníctvom toho, že bude týmto predstaviteľom poskytovať usmernenia o vzťahoch s orgánmi BiH;

               c)

               podporovať celkovú koordináciu úsilia Únie v boji proti organizovanej trestnej činnosti a toto úsilie na miestnej úrovni politicky usmerňovať bez toho, aby bola dotknutá vedúca úloha policajnej misie Európskej únie (EUPM) pri koordinácii policajných aspektov tohto úsilia a hierarchia vojenského velenia operácie ALTHEA (EUFOR);

               d)

               bez toho, aby bola dotknutá hierarchia vojenského velenia, politicky usmerňovať veliteľa ozbrojených síl EÚ vo vojenských otázkach miestneho politického rozmeru, najmä takých, ktoré sa týkajú citlivých operácií, vzťahov s miestnymi orgánmi a vzťahov s miestnymi médiami;

               e)

               radiť sa s veliteľom ozbrojených síl EÚ predtým, ako prijme politické opatrenie, ktoré môže ovplyvniť bezpečnostnú situáciu;

               f)

               zabezpečovať súlad a súdržnosť činností Únie voči verejnosti; hovorca OZEÚ je hlavnou kontaktnou osobou EÚ pre médiá BiH v otázkach spoločnej zahraničnej a bezpečnostnej politiky/spoločnej bezpečnostnej a obrannej politiky (SZBP/SBOP);

               g)

               udržiavať si prehľad o celom rozsahu činností v oblasti právneho štátu a v tejto súvislosti podľa potreby poskytovať poradenstvo VP a Komisii;

               h)

               na miestnej úrovni politicky usmerňovať vedúceho misie EUPM; OZEÚ a veliteľ civilnej operácie sa podľa potreby vzájomne radia;

               i)

               podporovať prípravu a uskutočňovanie reštrukturalizácie polície v širšom rámci činnosti medzinárodného spoločenstva a orgánov BiH v záujme právneho štátu, čerpajúc z technických odborných policajných znalostí a pomoci EUPM v tomto smere;

               j)

               poskytovať podporu posilnenej a účinnejšej koordinácii trestného súdnictva a polície v BiH v úzkom spojení s EUPM;

               k)

               radiť sa s veliteľom misie EUPM predtým, ako prijme politické opatrenie, ktoré môže ovplyvniť policajnú a bezpečnostnú situáciu;

               l)

               podľa potreby poskytovať poradenstvo VP a Komisii a zúčastňovať sa na požadovanej koordinácii na miestnej úrovni, pokiaľ ide o činnosti týkajúce sa policajnej a justičnej spolupráce vrátane Europolu a súvisiacej činnosti Únie;

               m)

               naďalej zostávať zapojený do konzultácií o prioritách nástroja predvstupovej pomoci s cieľom zachovať súdržnosť a možnú súčinnosť;

               n)

               podporovať plánovanie posilnenia prítomnosti Únie v súvislosti s uzavretím Úradu vysokého predstaviteľa vrátane poskytovania poradenstva o aspektoch informovania verejnosti o prechode, a to v úzkej koordinácii s Komisiou;

               o)

               prispievať k rozvoju a upevňovaniu dodržiavania ľudských práv a základných slobôd v BiH v súlade s politikou EÚ v oblasti ľudských práv a usmerneniami EÚ pre oblasť ľudských práv;

               p)

               rokovať s príslušnými orgánmi BiH o ich plnej spolupráci s Medzinárodným trestným tribunálom pre bývalú Juhosláviu (ICTY);

               q)

               poskytovať politické poradenstvo a pomoc pri procese ústavnej reformy;

               r)

               bez toho, aby boli dotknuté príslušné štruktúry velenia, pomáhať pri zabezpečovaní toho, aby všetky nástroje Únie v operačnej oblasti pôsobili v súčinnosti tak, aby sa dosiahli politické ciele Únie.

         Článok 4
   Vykonávanie mandátu
   1.   OZEÚ zodpovedá za vykonávanie svojho mandátu, pričom podlieha právomoci VP.
   2.   Politický a bezpečnostný výbor (ďalej len „PBV“) je s OZEÚ v úzkom spojení a je jeho hlavným styčným bodom s Radou. PBV strategicky a politicky usmerňuje činnosť OZEÚ v rámci jeho mandátu bez toho, aby boli dotknuté právomoci VP.
   Článok 5
   Vysoký predstaviteľ
   Úlohou OZEÚ nie je žiadnym spôsobom dotknutý mandát vysokého predstaviteľa v BiH vrátane jeho koordinačnej úlohy pri všetkých činnostiach všetkých civilných organizácií a agentúr uvedených vo Všeobecnej rámcovej dohode o mieri (GFAP) a následných záveroch a vyhláseniach Rady pre nastolenie mieru (PIC).
   Článok 6
   Financovanie
   1.   Referenčná suma určená na úhradu výdavkov spojených s mandátom OZEÚ v období od 1. septembra 2010 do 31. augusta 2011 je 3 700 000 EUR.
   2.   S výdavkami sa hospodári v súlade s postupmi a pravidlami, ktoré sa vzťahujú na všeobecný rozpočet Únie.
   3.   Hospodárenie s výdavkami je predmetom zmluvy medzi OZEÚ a Komisiou. OZEÚ zodpovedá Komisii za všetky výdavky.
   Článok 7
   Vytvorenie a zloženie tímu
   1.   OZEÚ v rámci svojho mandátu a zodpovedajúcich dostupných finančných prostriedkov zodpovedá za vytvorenie svojho tímu. Tím má odborné znalosti o osobitných politických otázkach vyplývajúcich z mandátu. OZEÚ bezodkladne informuje Radu a Komisiu o zložení svojho tímu.
   2.   Členské štáty a inštitúcie Únie môžu navrhnúť vyslanie personálu na prácu pre OZEÚ. Plat členov personálu, ktorých členský štát alebo inštitúcia Únie vyšle k OZEÚ, hradí dotknutý členský štát alebo inštitúcia Únie. K OZEÚ sa tiež môžu prideliť experti, ktorých na Generálny sekretariát Rady vyslali členské štáty. Medzinárodní zmluvní zamestnanci musia byť štátnymi príslušníkmi niektorého členského štátu.
   3.   Všetok vyslaný personál naďalej administratívne podlieha vysielajúcemu členskému štátu alebo inštitúcii Únie, vykonáva svoje povinnosti a koná v záujme mandátu OZEÚ.
   Článok 8
   Výsady a imunity OZEÚ a jeho personálu
   Výsady, imunity a ďalšie záruky, ktoré sú potrebné na vykonávanie a plynulý priebeh misie OZEÚ a členov jeho personálu, sa dohodnú s hostiteľskými stranami. Členské štáty a Komisia poskytnú na tento účel všetku potrebnú pomoc.
   Článok 9
   Bezpečnosť utajovaných skutočností EÚ
   OZEÚ a členovia jeho tímu dodržiavajú bezpečnostné zásady a minimálne normy stanovené v rozhodnutí Rady 2001/264/ES z 19. marca 2001 prijímajúcom bezpečnostné nariadenia Rady (3), najmä pri manipulácii s utajovanými skutočnosťami EÚ.
   Článok 10
   Prístup k informáciám a logistická podpora
   1.   Členské štáty, Komisia a Generálny sekretariát Rady zabezpečia, aby mal OZEÚ prístup ku všetkým relevantným informáciám.
   2.   Logistickú podporu v regióne poskytujú delegácia Únie a/alebo členské štáty.
   Článok 11
   Bezpečnosť
   V súlade s politikou Únie v oblasti bezpečnosti personálu nasadzovaného mimo Únie v operáciách podľa hlavy V zmluvy prijme OZEÚ v súlade so svojím mandátom a s ohľadom na bezpečnostnú situáciu v zemepisnej oblasti, za ktorú zodpovedá, všetky reálne uskutočniteľné opatrenia na zaistenie bezpečnosti všetkých členov personálu, ktorí sú pod jeho priamym vedením, predovšetkým tak, že:

               a)

               vypracuje bezpečnostný plán konkrétnej misie, ktorý vychádza z usmernení Generálneho sekretariátu Rady a obsahuje fyzické, organizačné a procedurálne bezpečnostné opatrenia konkrétnej misie, zásady riadenia bezpečného presunu personálu do oblasti misie a v rámci nej, zásady riadenia bezpečnostných incidentov a pohotovostný a evakuačný plán misie;

               b)

               zabezpečí, aby bol všetok personál nasadený mimo Únie poistený pre prípad zvýšeného rizika, ako si to vyžadujú podmienky v oblasti misie;

               c)

               zabezpečí, aby sa všetci členovia jeho tímu, ktorí sa majú nasadiť mimo Únie, vrátane miestneho zmluvného personálu pred presunom do oblasti misie alebo bezprostredne po ňom zúčastnili primeraného bezpečnostného výcviku podľa stupňa rizikovosti, ktorý oblasti misie pridelil Generálny sekretariát Rady;

               d)

               zabezpečí, aby sa vykonávali všetky dohodnuté odporúčania vypracované na základe pravidelného posúdenia bezpečnosti, a predkladá VP, Rade a Komisii písomné správy o ich vykonávaní, ako aj o iných bezpečnostných otázkach v rámci správy v polovici trvania misie a správy o vykonávaní mandátu.

         Článok 12
   Podávanie správ
   OZEÚ pravidelne podáva VP a PBV ústne a písomné správy. V prípade potreby podáva správy aj pracovným skupinám Rady. Pravidelné písomné správy sa rozosielajú prostredníctvom siete COREU. OZEÚ môže na odporúčanie VP alebo PBV podávať správy Rade pre zahraničné veci.
   Článok 13
   Koordinácia
   1.   Činnosť OZEÚ sa koordinuje s činnosťou Komisie a prípadne aj s činnosťou ďalších OZEÚ, ktorí pôsobia v regióne. OZEÚ pravidelne informuje misie členských štátov a delegácie Únie.
   V teréne sa udržiavajú úzke vzťahy s vedúcim delegácie Únie a vedúcimi misií členských štátov, ktorí vyvíjajú maximálne úsilie a podporujú OZEÚ pri vykonávaní jeho mandátu. OZEÚ je tiež v spojení s inými medzinárodnými a regionálnymi aktérmi pôsobiacimi v teréne.
   2.   Na podporu operácií krízového riadenia Únie spolu s ostatnými aktérmi Únie prítomnými v oblasti zlepšuje šírenie a výmenu informácií týmito aktérmi Únie s cieľom dosiahnuť vysoký stupeň spoločnej informovanosti o situácii a jej spoločného posudzovania.
   Článok 14
   Preskúmanie
   Vykonávanie tohto rozhodnutia a jeho súlad s inými iniciatívami Únie v regióne sa pravidelne preskúmava. OZEÚ predloží VP, Rade a Komisii do konca februára 2011 správu o pokroku a na konci svojho mandátu súhrnnú správu o jeho vykonávaní.
   Článok 15
   Nadobudnutie účinnosti
   Toto rozhodnutie nadobúda účinnosť dňom jeho prijatia.

      V Bruseli 11. augusta 2010

            Za Radu

            predseda

         S. VANACKERE

      (1)  Ú. v. EÚ L 67, 12.3.2009, s. 88.

      (2)  Ú. v. EÚ L 46, 23.2.2010, s. 23.

      (3)  Ú. v. ES L 101, 11.4.2001, s. 1.


title: 2008/152/ES: Rozhodnutie Rady z  18. februára 2008 , ktorým sa vymenúva jeden španielsky člen a dvaja španielski náhradníci Výboru regiónov

text:
               22.2.2008

               SK

               Úradný vestník Európskej únie

               L 48/64

      ROZHODNUTIE RADY

   z 18. februára 2008,
   ktorým sa vymenúva jeden španielsky člen a dvaja španielski náhradníci Výboru regiónov
   (2008/152/ES)
   RADA EURÓPSKEJ ÚNIE,
   so zreteľom na Zmluvu o založení Európskeho spoločenstva, a najmä na jej článok 263,
   so zreteľom na návrh španielskej vlády,
   keďže:

               (1)

               Rada 24. januára 2006 prijala rozhodnutie 2006/116/ES, ktorým sa vymenúvajú členovia a náhradníci Výboru regiónov na obdobie od 26. januára 2006 do 25. januára 2010 (1).

               (2)

               V dôsledku skončenia funkčného obdobia pána GALLEGA CUESTU sa uvoľnilo jedno miesto člena. V dôsledku skončenia funkčného obdobia pánov MARTÍNA MALLÉNA a SUÁREZA RODRÍGUEZA sa uvoľnili dve miesta náhradníkov,

         ROZHODLA TAKTO:
   Článok 1
   Do Výboru regiónov sa na zvyšný čas funkčného obdobia, ktoré trvá do 25. januára 2010, vymenúvajú:

               a)

               za člena:

                           —

                           pán Pedro CASTRO VÁZQUEZ, Alcalde de Getafe (Madrid)

                     a

               b)

               za náhradníkov:

                           —

                           pani Esther MONTERRUBIO VILLAR, Comisionada para las Relaciones Exteriores del Gobierno de Aragón, Comunidad Autónoma de Aragón,

                           —

                           pán Francisco DE LA TORRE PRADOS, Alcalde de Málaga.

         Článok 2
   Toto rozhodnutie nadobúda účinnosť dňom jeho prijatia.

      V Bruseli 18. februára 2008

            Za Radu

            predseda

         I. JARC

      (1)  Ú. v. EÚ L 56, 25.2.2006, s. 75.


title: 2008/85/ES: Rozhodnutie Rady z  28. januára 2008 , ktorým sa vymenúvajú dvaja španielski náhradníci Výboru regiónov

text:
               31.1.2008

               SK

               Úradný vestník Európskej únie

               L 27/20

      ROZHODNUTIE RADY

   z 28. januára 2008,
   ktorým sa vymenúvajú dvaja španielski náhradníci Výboru regiónov
   (2008/85/ES)
   RADA EURÓPSKEJ ÚNIE,
   so zreteľom na Zmluvu o založení Európskeho spoločenstva, a najmä na jej článok 263,
   so zreteľom na návrh španielskej vlády,
   keďže:

               (1)

               Rada 24. januára 2006 prijala rozhodnutie 2006/116/ES, ktorým sa vymenúvajú členovia a náhradníci Výboru regiónov na obdobie od 26. januára 2006 do 25. januára 2010 (1).

               (2)

               V dôsledku odstúpenia sa uvoľnili dve miesta po týchto náhradníkoch Výboru regiónov: pán MUÑOA GANUZA a pán MORALES FEBLES,

         ROZHODLA TAKTO:
   Článok 1
   Za náhradníkov Výboru regiónov sa na zvyšný čas funkčného obdobia, ktoré trvá do 25. januára 2010, vymenúvajú:

               —

               pán Iñaki AGUIRRE ARIZMENDI, Secretario General de Acción Exterior, Comunidad Autónoma del País Vasco,
               a

               —

               pán Julio César FERNÁNDEZ MATO, Secretario General de Relaciones Exteriores, Comunidad Autónoma de Galicia.

         Článok 2
   Toto rozhodnutie nadobúda účinnosť dňom jeho prijatia.

      V Bruseli 28. januára 2008

            Za Radu

            predseda

         D. RUPEL

      (1)  Ú. v. EÚ L 56, 25.2.2006, s. 75.


title: 2011/815/SZBP: Rozhodnutie Politického a bezpečnostného výboru EUTM Somalia/1/2011 zo 6. decembra 2011 o prijatí príspevkov tretích štátov na vojenskú misiu Európskej únie na podporu výcviku bezpečnostných síl Somálska (EUTM Somalia)

text:
               7.12.2011

               SK

               Úradný vestník Európskej únie

               L 324/36

         ROZHODNUTIE POLITICKÉHO A BEZPEČNOSTNÉHO VÝBORU EUTM SOMALIA/1/2011
   zo 6. decembra 2011
   o prijatí príspevkov tretích štátov na vojenskú misiu Európskej únie na podporu výcviku bezpečnostných síl Somálska (EUTM Somalia)
   (2011/815/SZBP)
   POLITICKÝ A BEZPEČNOSTNÝ VÝBOR,
   so zreteľom na Zmluvu o Európskej únii, a najmä na jej článok 38 tretí pododsek,
   so zreteľom na rozhodnutie Rady 2010/96/SZBP z 15. februára 2010 o vojenskej misii Európskej únie na podporu výcviku bezpečnostných síl Somálska (1) (EUTM Somalia), a najmä na jeho článok 8 ods. 2,
   keďže:

               (1)

               Pod vedením veliteľa misie EUTM Somalia sa 17. novembra 2008, 16. decembra 2008 a 19. marca 2009 uskutočnili konferencie o vytvorení ozbrojených síl a doplnení stavov.

               (2)

               Na základe odporúčaní veliteľa misie EÚ a Vojenského výboru EÚ (VVEÚ) o príspevku Srbska na EUTM Somalia by sa príspevok Srbska mal prijať.

               (3)

               V súlade s článkom 5 Protokolu (č. 22) o postavení Dánska, ktorý je pripojený k Zmluve o Európskej únii a Zmluve o fungovaní Európskej únie, sa Dánsko nezúčastňuje na vypracovaní a vykonávaní rozhodnutí a opatrení Únie s obrannými dôsledkami. V dôsledku toho sa Dánsko nezúčastňuje na vykonávaní tohto rozhodnutia a financovaní EUTM Somalia,

         PRIJAL TOTO ROZHODNUTIE:
   Článok 1
   Príspevky tretích štátov
   Zohľadňujúc závery konferencie o vytvorení ozbrojených síl a doplnení stavov zo 17. novembra 2008, 16. decembra 2008 a 19. marca 2009 a na odporúčania veliteľa misie EÚ a VVEÚ sa prijíma príspevok Srbska na vojenskú misiu Európskej únie na podporu výcviku bezpečnostných síl Somálska (EUTM Somalia).
   Článok 2
   Nadobudnutie účinnosti
   Toto rozhodnutie nadobúda účinnosť dňom jeho prijatia.

      V Bruseli 6. decembra 2011

            Za Politický a bezpečnostný výbor

            predseda

         O. SKOOG

      (1)  Ú. v. EÚ L 44, 19.2.2010, s. 16.


title: Rozhodnutie zástupcov vlád členských štátov o dočasnom umiestnení orgánov a útvarov spoločenstva (67/446/EHS)

text:
Dôležité právne oznámenie

|

41967D0446

Úradný vestník 152 , 13/07/1967 S. 0018 - 0020 Fínske špeciálne vydanie: Kapitola 1 Zväzok 1 S. 0033  Švédske špeciálne vydanie: Kapitola 1 Zväzok 1 S. 0033

		Rozhodnutie zástupcov vlád členských štátov o dočasnom umiestnení orgánov a útvarov spoločenstva(67/446/EHS)(67/30/Euratom)ZÁSTUPCOVIA VLÁD ČLENSKÝCH ŠTÁTOV,so zreteľom na článok 37 Zmluvy o vytvorení spoločnej Rady a spoločnej Komisie Európskych spoločenstiev,keďže je vhodné v čase vytvorenia spoločnej Rady a spoločnej Komisie Európskych spoločenstiev, s cieľom vyriešiť niektoré problémy špecifické pre Luxemburské veľkovojvodstvo a stanoviť Luxemburg ako dočasné pracovné miesto niektorých orgánov a útvarov bez toho, aby bolo dotknuté uplatňovanie článku 77 Zmluvy o založení Európskeho spoločenstva uhlia a ocele, článku 216 Zmluvy o založení Európskeho hospodárskeho spoločenstva, článku 189 Zmluvy o založení Európskeho spoločenstva pre atómovú energiu a druhého odseku článku 1 Protokolu o Štatúte Európskej investičnej banky,ROZHODLI TAKTO:Článok 1Luxemburg, Brusel a Štrasburg zostanú dočasnými pracovnými miestami orgánov spoločenstiev.Článok 2V apríli, júni a októbri sa zasadania Rady konajú v Luxemburgu.Článok 3Súdny dvor zostáva v Luxemburgu.V Luxemburgu sú tiež umiestnené súdne a im podobné orgány, vrátane tých, ktoré sú oprávnené uplatňovať pravidlá hospodárskej súťaže, ktoré už existujú alebo ktoré ešte treba zriadiť na základe Zmlúv o založení Európskeho spoločenstva uhlia a ocele, Európskeho hospodárskeho spoločenstva a Európskeho spoločenstva pre atómovú energiu alebo na základe dohovorov uzavretých v rámci spoločenstiev či už medzi členskými štátmi, alebo s tretími krajinami.Článok 4Generálny sekretariát Zhromaždenia a jeho útvary zostávajú v Luxemburgu.Článok 5Európska investičná banka sa umiestni v Luxemburgu, kde sa schádzajú jej riadiace orgány a kde sa vykonáva všetka jej činnosť.Tieto ustanovenia sa týkajú najmä rozvoja súčasných činností, najmä tých, ktoré sú uvedené v článku 130 Zmluvy o založení Európskeho hospodárskeho spoločenstva, prípadného rozšírenia týchto činností o ďalšie oblasti a nových úloh, ktoré môžu byť banke zverené.V Luxemburgu sa zriaďuje kancelária zabezpečujúca styk medzi Komisiou a Európskou investičnou bankou, najmä s cieľom uľahčiť operácie Európskeho rozvojového fondu.Článok 6Menový výbor zasadá v Luxemburgu a v Bruseli.Článok 7Finančné útvary Európskeho spoločenstva uhlia a ocele sú umiestnené v Luxemburgu. Tieto zahŕňajú Generálne riaditeľstvo pre úvery a investície, útvary zodpovedné za vyberanie poplatkov a k nim pridružené účtovné útvary.Článok 8Úrad pre vydávanie úradných publikácií Európskych spoločenstiev spolu so spoločným útvarom pre odbyt a prekladateľská jednotka pre stredne a dlhodobé preklady sa zriaďujú v Luxemburgu.Článok 9V Luxemburgu sa ďalej zriaďujú tieto útvary Komisie:a) Štatistický úrad a útvar na spracovanie údajov;b) útvary pre ochranu zdravia a bezpečnosť pri práci Európskeho hospodárskeho spoločenstva a Európskeho spoločenstva uhlia a ocele;c) Generálne riaditeľstvo pre rozširovanie informácií, riaditeľstvo pre ochranu zdravia a riaditeľstvo pre kontrolu bezpečnosti Európskeho spoločenstva pre atómovú energiu;ako aj správna a technická infraštruktúra.Článok 10Vlády členských štátov sú ochotné umiestniť alebo preložiť do Luxemburgu ďalšie orgány spoločenstva a ich útvary, najmä z oblasti finančníctva, za predpokladu, že sa zabezpečí ich riadny chod.Na tento účel žiadajú Komisiu, aby im každý rok predkladala správu o súčasnej situácii týkajúcej sa umiestnenia orgánov spoločenstva a ich útvarov a o možnosti prijať nové kroky na vykonanie tohto opatrenia s ohľadom na potrebu zaistenia riadneho chodu spoločenstiev.Článok 11S cieľom zabezpečiť riadny chod Európskeho spoločenstva uhlia a ocele sa Komisia vyzýva, aby postupne a koordinovane premiestnila jednotlivé útvary, pričom útvary pre riadenie trhu uhlia a ocele by sa mali premiestniť ako posledné.Článok 12S výhradou predchádzajúcich ustanovení nie sú týmto rozhodnutím dotknuté dočasné pracoviská orgánov a útvarov Európskych spoločenstiev, ako je stanovené predchádzajúcimi rozhodnutiami vlád, ani preskupenie útvarov, ku ktorému dôjde založením spoločnej Rady a spoločnej Komisie.Článok 13Toto rozhodnutie nadobúda účinnosť v ten istý deň ako Zmluva o vytvorení spoločnej Rady a spoločnej Komisie Európskych spoločenstiev.V Bruseli ôsmeho apríla tisícdeväťstošesťdesiatpäťPaul-Henri SpaakKurt SchmückerMaurice Couve de MurvilleAmintore FanfaniPierre WernerJ. M. A. H. Luns--------------------------------------------------


               27.5.2011

               SK

               Úradný vestník Európskej únie

               L 140/55

         ROZHODNUTIE RADY 2011/312/SZBP
   z 26. mája 2011,
   ktorým sa mení a dopĺňa a predlžuje jednotná akcia 2005/889/SZBP o zriadení pomocnej hraničnej misie Európskej únie na hraničnom priechode v Rafahu (PHM EÚ v Rafahu)
   RADA EURÓPSKEJ ÚNIE,
   so zreteľom na Zmluvu o Európskej únii, a najmä na jej článok 28 a článok 43 ods. 2,
   keďže:

               (1)

               Rada 25. novembra 2005 prijala jednotnú akciu Rady 2005/889/SZBP o zriadení pomocnej hraničnej misie Európskej únie na hraničnom priechode v Rafahu (PHM EÚ v Rafahu) (1).

               (2)

               Rada 12. mája 2010 prijala rozhodnutie 2010/274/SZBP (2), ktorým sa mení a dopĺňa jednotná akcia 2005/889/SZBP a predlžuje sa do 24. mája 2011.

               (3)

               Politický a bezpečnostný výbor (PBV) 16. februára 2011 schválil odporúčania o strategickej koncepcii odbornej prípravy pracovníkov riadenia hraníc a hraničných priechodov Palestínskej samosprávy pre hraničné priechody v Gaze v oblasti spoločnej bezpečnostnej a obrannej politiky (SBOP).

               (4)

               PHM EÚ v Rafahu by sa mala na základe jej súčasného mandátu ďalej predĺžiť od 25. mája 2011 do 31. decembra 2011.

               (5)

               Je tiež potrebné ustanoviť finančnú referenčnú sumu určenú na pokrytie výdavkov týkajúcich sa PHM EÚ v Rafahu na obdobie od 25. mája 2011 do 31. decembra 2011,

         PRIJALA TOTO ROZHODNUTIE:
   Článok 1
   Jednotná akcia 2005/889/SZBP sa týmto mení a dopĺňa takto:

               1.

               V článku 2 druhom odseku sa dopĺňa toto písmeno:

                           „d)

                           pomáha EUPOL COPPS v jeho dodatočných úlohách v oblasti odbornej prípravy pracovníkov riadenia hraníc a hraničných priechodov Palestínskej samosprávy pre hraničné priechody v Gaze.“.

               2.

               Článok 10 ods. 1 sa nahrádza takto:
               „1.   PBV vykonáva v rámci zodpovednosti Rady a VP politickú kontrolu a strategické usmerňovanie misie. Rada týmto oprávňuje PBV, aby na tento účel prijal príslušné rozhodnutia v súlade s článkom 38 zmluvy. Toto oprávnenie zahŕňa právomoc vymenovať vedúceho misie na návrh VP a meniť a dopĺňať OPLAN. Zahŕňa tiež právomoc prijímať ďalšie rozhodnutia o vymenovaní vedúceho misie. Rada si ponecháva právomoc rozhodovať o cieľoch a ukončení misie.“.

               3.

               Článok 13 ods. 1 sa nahrádza takto:
               „1.   Referenčná suma určená na pokrytie výdavkov spojených s misiou na obdobie od 25. mája 2011 do 31. decembra 2011 je 1 400 000 EUR.“.

               4.

               V článku 16 sa druhý odsek nahrádza takto:
               „Stráca účinnosť 31. decembra 2011.“.

         Článok 2
   Toto rozhodnutie nadobúda účinnosť dňom jeho prijatia.
   Uplatňuje sa od 25. mája 2011.

      V Bruseli 26. mája 2011

            Za Radu

            predseda

         MARTONYI J.

      (1)  Ú. v. EÚ L 327, 14.12.2005, s. 28.

      (2)  Ú. v. EÚ L 119, 13.5.2010, s. 22.